**ZÁPISNICA**

**zo zasadnutia Rady školy**

**Základná školy s materskou školou Rakúsy č. 81**

**Dátum konania:** 21. 03. 2023

**Miesto konania:** ZŠ s MŠ Rakúsy č. 81

**Prítomní:** podľa prezenčnej listiny- príloha č.1

**Body programu**:

1. Privítanie, predstavenie nových členov Rady školy pri ZŠ s MŠ Rakúsy

2. Schválenie zapisovateľa a overovateľa zápisnice

3. Oboznámenie s programom zasadnutia, schválenie, prípadne doplnenie bodov programu zasadnutia RŠ

4. Správa o výchovno- vzdelávacej činnosti školy v šk. roku 2021/22

5. Hodnotenie výchovno- vzdelávacích výsledkov za 1. polrok šk. roka 2022/23

6. Výročná správa činnosti RŠ za rok 2022

7. Diskusia, záver

**K bodu 1:**

Predsedníčka Rady školy ( ďalej len RŠ) PaedDr. Lucia Michliková privítala prítomných a otvorila zasadnutie RŠ.

**K bodu 2:**

Nasledovala voľba zapisovateľa a overovateľa zápisnice. Za zapisovateľku bola navrhnutá a jednohlasne schválená PaedDr. Lucia Michliková a za overovateľku zápisnice bola navrhnutá a jednohlasne zvolená Mgr. Anna Ferencová.

**K bodu 3:**

Predsedníčka RŠ oboznámila prítomných členov s programom dnešného zasadnutia RŠ. Program bol jednohlasne schválený.

**K bodu 4:**

Predsedníčka RŠ oboznámila prítomných členov so Správou o výchovno- vzdelávacej činnosti školy za šk. rok 2021/22. Správa o výchovno vzdelávacej činnosti školy za šk. rok 2021/22 je zverejnená na stránke školy.

**K bodu 5:**

Predsedníčka RŠ oboznámila prítomných členov RŠ s Hodnotením výchovno- vzdelávacích výsledkov za 1. polrok šk. roka 2022/23. Viď príloha č. 2

**K bodu 6:**

Predsedníčka RŠ predniesla prítomným členom RŠ Výročnú správu činnosti RŠ za rok 2022. Viď príoha č.3

**K bodu 7:**

1. PhDr. Jozef Pitoňák sa zaujímal, či sú vedené štatistiky, podľa ktorých by bolo možné zistiť, či dosahujú horšie vzdelávacie výsledky žiaci, ktorí majú zlú dochádzku do školy.

2. PhDr. Jozef Pitoňák a aj Štefan Vdovjak sa informovali, či máme informácie o tom, či aj ostatné školy majú problém so zneužívaním  ospravedlňovania žiakov počas neprítomnosti na vyučovaní zo strany rodičov, v ZŠ je to 5 dní, v MŠ je to 7 dní.

3. Štefan Vdovjak sa pýtal, či máme na našej škole ŠKVP- školský vzdelávací program ako iné, bežné školy.

4. Členovia Rady školy sa zhodli na tom, že za slabé výchovno- vzdelávacie výsledky žiakov môže hlavne nezáujem rodičov o vzdelávanie ich detí.

5. Štefan Vdovjak sa zaujímal o to, či majú u nás učitelia priznaný štatút verejného činiteľa.

6. Štefan Vdovjak sa informoval o tom, či sú na škole ukladané kamerové záznamy z priestorov školy a ako dlho sa archivujú.

7. PhDr. Jozef Pitoňák zisťoval, či by pomohlo učiteľom, ak by sa zamestnali ľudia, ktorí by vykonávali dozor v škole a pomáhali s dodržiavaním disciplíny u žiakov.

8. PhDr. Jozef Pitoňák sa vyjadri, že ak sú na škole problémy so žiakmi, ktoré vyusťujú až do agresivity a napádania učiteľov, či by nebolo vhodné, aby učitelia podávali trestné oznámenia, aby boli všetky tieto incidenty zdokumentované na polícii.

9. PhDr. Jozef Pitoňák sa pýtal členov RŠ, či si myslia, či bude mať nejaký význam, ak budú rodičia žiakov finančne postihovaní za záškoláctvo ich detí.

10. PhDr. Jozef Pitoňák sa informoval, či sa u nás na škole separuje odpad a či mám nádoby na separovanie v triedach.

11. Mgr. Anna Ferencová sa opýtala pána prednostu OÚ, či by sa nedalo zriadiť v osade uzatvorené parkovisko, aby nemali zamestnanci ZŠ a MŠ pravidelne poškodzované autá.

**Záver:**

Predsedníčka Rady školy PaedDr. Lucia Michliková ukončila zasadnutie Rady školy a poďakovala prítomným za účasť.

**Uznesenie:**

Všetky námietky a pripomienky boli prerokované s vedením ZŠ s MŠ Rakúsy, požiadavky sú plnené priebežne, na ďalšie zasadnutie Rady školy bola prizvaná riaditeľka školy Mgr. Lucia Brutovská.

Rakúsy 21. 03. 2023

**Zapisovateľ**: PaedDr. Lucia Michliková ...............................................

**Overovateľ:** Mgr. Anna Ferencová ..............................................

**Prílohu k tejto zápisnici tvoria dokumenty:**

**Príloha č. 1:** Prezenčná listina zo zasadnutia RŠ

**Príloha č. 2:** Správa o hodnotení výchovno- vzdelávacích výsledkov za 1. polrok šk. roku 2022/23

**Príloha č. 3:** Výročná správa činnosti Rady školy za rok 2022